Førerkabinen i en Airbus A380 med sidestikker, en for venstre hånd til venstre sete, og en for høyre hånd til høyre sete. Gasspakene i midtkonsollen er merket 1 til 4.
F-16-kabin med sidestikke på høyre side
En **sidestikke** er en styrestikke montert på siden av setet (vanligvis på høyre side av piloten som flyr), og er et håndstyrt grensesnitt for å styre høyderoret (stamping) og balanseroret (rulling) på et fly. I tilfeller hvor kabinen har flere pilotseter på siden av hverandre er sidestikkene vanligvis montert på sidene mot flyets utside. Sidestikke er relativt nytt, og finnes ofte i fly med elektronisk styring (*fly-by-wire*).

Gasspaken er vanligvis plassert til venstre for single pilotseter eller i midtkonsollen mellom setene dersom det er to pilotseter. Det kreves bare en hånd for å drive den; to hånd er ikke mulig eller nødvendig.

Utbredelse
----------

Sidestikke brukes i mange moderne jagerfly som F-16 og Mitsubishi F-2, Dassault Rafale og F-22 Raptor, og på sivile flysom Sukhoi Superjet 100, Airbus A320 og alle etterfølgende Airbus-fly, inkludert den store Airbus A380.

Sidestikke brukes også i nye helikoptermodeller som Bell 525.

Sammenlignet med senterstikke
-----------------------------

Sidestikke står i kontrast til den mer konvensjonelle senterstikken hvor styrestikken i stedet er plassert mellom pilotens bein.

Passiv eller aktiv sidestikke
-----------------------------

### Passiv sidestikke

Mens senterstikke (i likhet med flyratt) tradisjonelt har vært mekanisk sammenkoblet slik at stikkene/rattene beveger seg likt for pilot og annenpilot, har en del fly med elektroniske sidestikker vært produsert slik at de er frikoblet fra hverandre og en datamaskin velger hvilken av de to innputtene som skal prioriteres, eller om de skal slås sammen eller kansellere hverandre. Dette kalles passiv sidestikke. Passive stikker har vært årsak til flere ulykker, som Armavia flight 967 med Airbus A320 i 2006, Air France flight 447 med Airbus A330 i 2009, Afriqiyah Airways flight 771 med Airbus A340 i 2010 og Indonesia AirAsia flight 8501 med Airbus A320 i 2014.

### Aktive sidestikke

En nyere utvikling av sidestikker er den aktive sidestikken, som først kom med privatjetene Gulfstream G500/G600. Her er den elektroniske styringen i de to stikkene sammenkoblet, og den ene stikken beveger seg basert på hva som skjer med den andre, slik at den ene piloten får verdifull tilbakekobling på hva den andre piloten foretar seg. Dette svarer på kritikken av den passive elektroniske sidestikken, og gir en taktil tilbakemelding til piloten under flyving.

De tre største avionikkprodusentene Honeywell, Rockwell Collins og Thales har uttalt at det tror aktive sidestikke vil bli standarden for alle nye fly med elektronisk styring. I 2015 ble Ratier-Figeac, som er et datterselskap av UTC Aerospace Systems og har vært leverandør av passive sidestikker til Airbus siden 1980-årene, leverandør av aktive sidestikker for Irkut MC-21. Dette er det første passasjerflyet som bruker dem.

Se også
-------

* Flyratt og senterstikke, to alternativer til sidestikke
* Fly med elektronisk styring (*fly-by-wire*)
* Rorpedaler
* Hendene på gass og stikke (HOTAS)

Referanser
----------

1. ↑  Larsen, Lars Erik (5. januar 2012). «Får kritikk etter fallskjermlanding». *NRK*. Besøkt 24. juli 2023.
2. ↑  Crane, Dale: *Dictionary of Aeronautical Terms, third edition*, s. 463. Aviation Supplies & Academics, 1997. ISBN 1-56027-287-2
3. ↑  «Fly-by-wire - A CIVIL AVIATION FIRST». Airbus. Arkivert fra originalen 8. juli 2012. Besøkt 6. juli 2012.
4. ↑  «ASN Aircraft accident Airbus A330-202 5A-ONG Tripoli International Airport (TIP)». *aviation-safety.net*. Besøkt 24. juli 2023. «Status: Accident investigation report completed and information captured. Date: Wednesday 12 May 2010»
5. ↑  "Conclusions" Final Report of AFRIQIYAH Airways Aircraft, Airbus A330-202, 5A-ONG Crash, s. 81, Occurred at Tripoli (LIBYA)on 12/05/2010 Publisert februar 2013.
6. ↑  «Is Flight 447's 'Fly-by-Wire' Aircraft Technology Safe?». Fox News. Besøkt 29. mai 2013.
7. ↑  «Rullet ut Russlands nyeste flystolthet». *Tu.no*. 10. juni 2016. Besøkt 24. juli 2023.
8. ↑  «Commercial Active Sticks - An Active Role». Besøkt 10. august 2019.
9. ↑  «BAE Brochure» (PDF).
10. ↑  Dubois, Thierry. «Cockpits of the Future». Arkivert fra originalen 6. februar 2021. Besøkt 6. februar 2021.
11. ↑  «How Collins Active Control Sidesticks Work – AIN». *YouTube*. Besøkt 24. juli 2023.
12. ↑  Trimble, Stephen (21. april 2015). «MC-21 ushers active sidesticks into commercial aircraft cockpits». *Flight Global* **(engelsk)**. Besøkt 24. juli 2023.